CELEX: E2014P0010
Language: sk
Date: 2014-04-08 00:00:00
Title: 

21.8.2014   
            
            
               SK
            
            
               Úradný vestník Európskej únie
            
            
               C 274/4
            
         Žiadosť o poradné stanovisko Súdu EZVO, ktorú 31. marca 2014 predložil Eidsivating lagmannsrett vo veci Enes Deveci a iní/Scandinavian Airlines System Denmark-Norway-Sweden
   (Vec E-10/14)
   (2014/C 274/05)
   Listom z 31. marca 2014, ktorý bol doručený na podateľňu Súdu EZVO 8. apríla 2014, požiadal Eidsivating lagmannsrett (Odvolací súd Eidsivating, Nórsko) súd EZVO vo veci Enes Deveci a iní/Scandinavian Airlines System Denmark-Norway-Sweden o poradné stanovisko k týmto otázkam:
   
               1.
            
            
               Je zlučiteľné s článkom 3 ods. 1 (v porovnaní s článkom 3 ods. 3) smernice Rady 2001/23/ES, ak nadobúdateľ zaradí jednotlivých zamestnancov, na ktorých sa vzťahuje prevod, do mzdovej tabuľky podľa kolektívnej zmluvy platnej pre nadobúdateľa s účinnosťou odo dňa, ktorý nasleduje po dni ukončenia platnosti kolektívnej zmluvy, ktorá platila pre prevádzateľa, aj keď to povedie k zníženiu mzdy jednotlivých zamestnancov?
            
         
               2.
            
            
               Závisí odpoveď na prvú otázku od toho, či kolektívna zmluva, ktorá sa uplatňovala na zamestnancov prevádzateľa, bola stále v platnosti v čase, keď sa kolektívna zmluva nadobúdateľa začala uplatňovať na zamestnancov, na ktorých sa vzťahuje prevod podniku?
            
         
               3.
            
            
               Závisí odpoveď na prvú otázku od toho, či je zníženie mzdy značné alebo nie?